section_heading: A-strana
paragraph_text: "Miss Clare Remembers" prerađena je inačica istoimene klavirske instrumentalne skladbe koju je Enya prvotno snimila 1983. godine – bio je to njezin prvi samostalni rad. Objavljena je 1984. na albumu Touch Travel, audiokaseti različitih glazbenika.<ref> Tijekom ponovnog snimanja pjesme za Watermark Enya i Nicky razmišljali su o tome da pjesmi dodaju vokale i ostale instrumente, ali na koncu su se složili da najbolje zvuči kao klavirska skladba. Naziv pjesme aludira na istoimenu knjigu engleske spisateljice Miss Read, čiji su se opisi seoskog života i tamošnjih ljudi svidjeli Enyi. Roma je izjavila da pjesma "prikazuje naivnost i nevinost doba i mjesta udaljenih od vrtloga i pritiska sofisticiranog društva".